REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 023-05/15-50/01

URBROJ: 2186/12-02/02-15-1

Ivanec, 2015.

Na temelju članka 53. Zakona o lokalnoj i područnoj (regionalnoj) samoupravi (“Narodne novine” br. 33/01, 60/01 i 129/05, 109/07, 125/08, 36/09, 150/11 ,144/12 ,19/13 ) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13- pročišćeni tekst), Gradsko vijeće Grada Ivanca na sjednici održanoj 2015. godine, donosi

O D L U K U

o izmjenama i dopunama

Odluke o upravnim tijelima Grada Ivanca

**Članak 1.**

U Oduci o upravnim tijelima Grada Ivanca („Službeni vjesnik Varaždinske županije“ br. 5/13) u članku 4. t.1. mijenja se i glasi: „1. Upravni odjel za lokalnu samoupravu imovinu i javnu nabavu“

**Članak 2.**

U glavi III. točka 1. mijenja se i glasi: „1. Upravni odjel za lokalnu samoupravu imovinu i javnu nabavu“

**članak 3.**

Članak 6. mijenja se i glasi: „ Upravni odjel za lokalnu samoupravu, imovinu i javnu nabavu obavlja poslove:

1. obavlja stručne, administrativno-tehničke poslove u svezi s pripremom sjednica Gradskog vijeća , te njihovih radnih tijela;
2. priprema nacrte akata iz oblasti odjela;
3. rješava u upravnim stvarima u prvom stupnju, u skladu sa zakonom;
4. organizacijske, pravne, savjetodavne i stručno-administrativne poslove iz djelokruga rada  mjesnih odbora;
5. stručne i administrativno-tehničke poslove za potrebe izbornih komisija i provedbe referenduma;
6. obavljanje poslova za tijela koja su osnovana za razvoj ljudskih prava;
7. iz samoupravnog djelokruga Grada u oblasti tehničke kulture i dobrovoljnog vatrogastva;
8. iz samoupravnog djelokruga grada u oblasti predškolskog odgoja; predlaganje mjera na unapređenju i razvoju predškolskog odgoja, planiranje, organiziranje i praćenje poslova investicijskog i tekućeg održavanja objekata ustanova predškolskog odgoja;
9. iz samoupravnog djelokruga u oblasti socijalne skrbi, praćenje kretanja životnog standarda građana i predlaganje mjera za zaštitu i unapređenje socijalne skrbi na razini Grada;
10. iz samoupravnog djelokruga grada u oblasti kulture i sporta; organiziranje i praćenje poslova investicijskog i tekućeg održavanja objekata u kulturi i sportu;
11. obavlja stručne poslove iz oblasti organizacija civilnog društva uključujući i udruge iz oblasti sporta, surađuje s udrugama građana i institucijama mladih, brine se o realizaciji i usklađivanju programa rada udruga s potrebama Grada, na bazi objave javnih potreba u društvenim djelatnostima;
12. vodi brigu i sudjeluje u organiziranju kulturnih, sportskih, turističkih, gospodarskih i sličnih manifestacija kojima je pokrovitelj ili organizator Grad te sudjeluje o organizaciji manifestacija organizacija civilnog društva s područja grada Ivanca;
13. izrade prijedloge općih i pojedinačnih upravnih i drugih akata radnopravne naravi za sve službenike, namještenike i dužnosnike Grada i vodi brigu svrsishodnom upravljanju ljudskim resursima;
14. vođenje postupka stipendiranja studenata;
15. obavlja poslove uredskog poslovanja, otpreme pošte te pismohrane za sva tijela Grada;
16. obavlja imovinsko-pravne poslove za sva tijela Grada;
17. obavlja poslove javne nabave za sva tijela Grada;
18. provodi projekte sufinancirane od fondova Europske unije i državnih tijela iz oblasti odjela;
19. zaštite na radu, zaštite od požara, civilne zaštitu i zaštite i spašavanje;
20. praćenje stanja i analizu izvješća pravnih osoba osnovanih u područjima iz nadležnosti Upravnog odjela, čija osnivačka prava, udjele odnosno dionice ima Grad, suradnju s predstavnicima Grada u tijelima upravljanja i nadzora trgovačkih društava, ustanova i drugih pravnih osoba te poduzimanje drugih mjera za zaštitu interesa Grada;
21. vodi brigu o imovini Grada – pokretninama,  nekretninama i pravima te predlaže poduzimanje mjera i pokretanje odgovarajućih postupaka, u skladu sa zakonom;
22. vodi poslove najma stanova, evidenciju o stanovima, poslovnim prostorima i nekretninama u vlasništvu grada;
23. prati stanje imovine u vlasništvu Grada i poduzima aktivnosti radi njenog održavanja u funkcionalnom stanju, održavanje i čuvanje poslovnog prostora, opreme i inventara;
24. izradu općih i pojedinačnih akata koji se odnose na zakup poslovnih prostora i provedba natječajnih postupaka, u skladu sa Zakonom te upravljanje poslovnim prostorima;
25. poslove održavanja informacijskih sustava,sustava komunikacije i on-line usluga građanima u okviru izgradnje e-uprave te osigurava sigurnost i zaštitu podataka, poslove upravljanja, nabave i održavanja računalnih i komunikacijskih resursa, brigu o funkcioniranju i strukturi službenih web stranica, planiranja i provođenja edukacije za korištenje računalne opreme, programa i alata u radu;
26. U ovom se Odjelu obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug;

**članak 4.**

Članak 7. mijenja se i glasi: „2. Upravni odjel za urbanizam, komunalne poslove i zaštitu okoliša obavlja slijedeće poslove:

1. upravne i stručne poslove iz samoupravnog djelokruga Grada kojima se osiguravaju uvjeti za gospodarenje prostorom Grada kroz prostorno i urbanističko planiranje, uređivanje građevinskog zemljišta, izradu izvješća o stanju u prostoru;
2. poslove izrade dokumenata prostornog uređenja;
3. vođenje evidencije i čuvanja dokumenata prostornog uređenja;
4. izdavanje akata iz područja gradnje, posebnih uvjeta i potvrde glavnog projekta;
5. planiranje razvoja i izgradnja građevina, pripadajućih objekata i uređaja komunalne infrastrukture;
6. poslove građevinskog inspekcijskog nadzora, prema posebnom Zakonu;
7. organiziranje obavljanja komunalnih djelatnosti i svrhovito upravljanje njima;
8. održavanje objekata i uređaja komunalne infrastrukture (održavanje javne rasvjete, zelenih površina, čišćenje javno-prometnih površina, održavanje groblja, proširenje i upravljanje grobljem);
9. poslove u vezi s uređenjem naselja;
10. poslove uređenja prometa na području Grada;
11. vođenje poslova upravljanja, građenja i održavanja nerazvrstanih cesta;
12. vođenje jedinstvene baze podataka o nerazvrstanim cestama;
13. izrada općih i pojedinačnih akata o korištenju javnih površina; postavljanju reklamnih predmeta; komunalnom redu (provođenje mjera deratizacije, dezinfekcije i dezinsekcije, higijeničarska služba, držanje kućnih ljubimaca, postupanje s napuštenim i izgubljenim životinjama);
14. vođenje upravnih i prekršajnih postupaka te rješavanje u skladu s ovlaštenjima prema propisima iz komunalnog gospodarstva;
15. vođenje upravnog postupka i rješavanje o obvezi plaćanja, komunalnog doprinosa komunalne naknade, te druge naknade u skladu sa zakonom;
16. izrade akata i vođenje postupaka za dodjelu koncesija iz oblasti odjela;
17. poslove iz djelokruga održavanja kulturnih dobara iz nadležnosti odjela;
18. poslove komunalnog redarstava u skladu sa zakonom;
19. poslove prometnog redarstava u skladu sa zakonom;
20. poslove nadzora u skladu sa posebnim propisima;
21. obavljanje poslova iz nadležnosti Grada u djelatnosti upravljanja vodama;
22. poslove u svezi sa izgradnjom i održavanjem sustava oborinske odvodnje;
23. poduzimanje mjera uklanjanja odbačenog otpada i provođenje kontrole nad provedbom odredbi Odluke o komunalnom redu i drugih propisa s područja komunalnog gospodarstva, graditeljstva i gospodarenja otpadom;
24. izrada općih i pojedinačnih akata iz područja gospodarenja otpadom;
25. briga o zaštiti okoliša, iz nadležnosti ovog odjela;
26. praćenje i analiziranje stanja u području zaštite okoliša;
27. izrada izvješća, programa, planova i stručnih podloga iz područja zaštite okoliša;
28. suradnja u području energetske učinkovitosti i održivog razvoja te obnovljivih izvora energije;
29. suradnja s državnim i drugim tijelima i organizacijama u provedbi programa i projekata;
30. rješava u upravnim stvarima u prvom stupnju, u skladu sa zakonom;
31. izrada godišnjih i ostalih programa koji se financiraju iz proračuna iz oblasti odjela,
32. obavlja stručno administrativno-tehničke poslove u svezi s pripremom sjednica Gradskog vijeća i njihovih radnih tijela iz oblasti odjela;
33. praćenje stanja i analizu izvješća pravnih osoba osnovanih u područjima iz nadležnosti Upravnog odjela, čija osnivačka prava, udjela odnosno dionice ima Grad, suradnju s predstavnicima Grada tijelima upravljanja i nadzora trgovačkih društava, ustanova i drugih pravnih osoba te poduzimanje drugih mjera za zaštitu interesa Grada;
34. provodi projekte sufinancirane od fondova Europske unije i državnih tijela iz oblasti odjela;
35. u ovom se odjelu obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug.

U upravnom odjelu za urbanizam, komunalne poslove i zaštitu okoliša ustrojava se unutarnja ustrojstvena jedinica: Odsjek za komunalno gospodarstvo.

Odsjek za komunalno gospodarstvo, obavlja slijedeće poslove:

* poslove građevinskog inspekcijskog nadzora, prema posebnom Zakonu;
* organiziranje obavljanja komunalnih djelatnosti i svrhovito upravljanje njima;
* održavanje objekata i uređaja komunalne infrastrukture (održavanje javne rasvjete, zelenih površina, čišćenje javno-prometnih površina, održavanje groblja, proširenje i upravljanje grobljem);
* poslove u vezi s uređenjem naselja;
* poslove uređenja prometa na području Grada;
* vođenje poslova upravljanja, građenja i održavanja nerazvrstanih cesta;
* vođenje jedinstvene baze podataka o nerazvrstanim cestama;
* izrada općih i pojedinačnih akata o korištenju javnih površina;
* izrada općih i pojedinačnih akata o postavljanju reklamnih predmeta;
* izrada općih i pojedinačnih akata o komunalnom redu (provođenje mjera deratizacije, dezinfekcije i dezinsekcije, higijeničarska služba, držanje kućnih ljubimaca, postupanje s napuštenim i izgubljenim životinjama);
* vođenje upravnih i prekršajnih postupaka te rješavanje u skladu s ovlaštenjima prema propisima iz komunalnog gospodarstva;
* poslove iz djelokruga održavanja kulturnih dobara iz nadležnosti odsjeka;
* poslove komunalnog redarstava u skladu sa zakonom;
* poslove prometnog redarstava u skladu sa zakonom;
* poslove nadzora u skladu sa posebnim propisima;
* poduzimanje mjera uklanjanja odbačenog otpada i provođenje kontrole nad provedbom odredbi Odluke o komunalnom redu i drugih propisa s područja komunalnog gospodarstva, graditeljstva i gospodarenja otpadom;
* rješava u upravnim stvarima u prvom stupnju, iz oblasti komunalnog gospodarstva;
* izrada godišnjih i ostalih programa koji se financiraju iz proračuna iz oblasti komunalnog gospodarstva,
* obavlja stručno administrativno-tehničke poslove u svezi s pripremom sjednica Gradskog vijeća i njihovih radnih tijela iz oblasti komunalnog gospodarstva;
* u ovom se odsjeku obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug.

**članak 5.**

U članku 8. stavak 1. i 2. mijenjaju se i glase: „ Upravni odjel za proračun, financije i gospodarstvo obavlja poslove:

1. pripreme, izrade i provedbe akata kojima se uređuje financijsko poslovanje Grada,
2. planiranje, pripremanje i izradu prijedloga proračuna Grada i projekcija za dvogodišnje razdoblje;
3. njegove izmjene i dopune tijekom proračunske godine te prateće opće akte;
4. praćenje i provedba naplate javnih prihoda, izvršavanje rashoda i izdataka proračuna te izradu godišnjih i periodičnih izvještaja o izvršenju proračuna;
5. predlaganje mjera za povećanje prihoda i smanjenja rashoda, utvrđivanje proračunskih

ograničenja potrošnje utvrđene na procjeni prihoda i primitaka te predlaganje mjera za

uravnoteženje proračuna Grada;

1. obavljanje analitičkih i stručnih poslova vezanih uz proračun Grada;
2. pripremu posebnih financijskih izvješća za potrebe upravnih tijela;
3. vođenje knjigovodstvene evidencije o izvršavanju proračuna, knjigovodstvene popise gradske imovine, kao i druge financijske i knjigovodstvene evidencije propisane

posebnim propisima;

1. provođenje postupaka u vezi zaduživanja Grada i davanja jamstava, praćenje zaduživanja i izrada izvještaja o stanju duga;
2. rješavanje u upravnim stvarima u prvom stupnju sukladno posebnim propisima;
3. koordinaciju suradnje s Državnim uredom za reviziju prilikom nadzora financijskog

poslovanja Grada, pripremanje analitičkih izvješća i očitovanja na utvrđeni revizijski nalaz;

1. predlaganje mjera za unapređenje financijskog poslovanja Grada i koordiniranje aktivnosti vezanih za financijsko upravljanje i kontrole te vođenje brige o načelima dobrog financijskog upravljanja u upravnim tijelima;
2. organiziranju postupaka javno-privatnog partnerstva, nadziranje provođenja sklopljenih ugovora te izrada izvješća sukladno propisima;
3. poslove iz područja gospodarstva;
4. analizu gospodarskih kretanja u Gradu;
5. predlaganje provođenja mjera, s ciljem povećanja domaćih i stranih investicija i razvoja povoljnog investicijskog okruženja;
6. koordiniranje rada svih upravnih tijela u vezi s promicanjem ulaganja;
7. organiziranje provedbe programa kreditnih linija za poticanje poduzetništva, brigu o razvoju zona malog i srednjeg poduzetništva od interesa za Grad;
8. provođenje postupaka koji su vezani uz javno privatno partnerstvo;
9. obavljanje poslova iz područja razvoja gospodarstva i poduzetništva kroz izradu strateških dokumenata;
10. praćenje i analiziranje stanja u području turizma;
11. predlaganje, suradnju i koordiniranje pripreme i provedbu projekata sufinanciranih iz fondova Europske unije i ostalih međunarodnih ili nacionalnih fondova te državnih tijela, iz oblasti odjela;
12. izradu općih i pojedinačnih akata te stručnih prijedloga za provedbu razvojnih mjera poljoprivredne politike na razini Grada;
13. obavlja stručno administrativno-tehničke poslove u svezi s pripremom sjednica Gradskoga vijeća i njihovih radnih tijela iz oblasti Odjela;
14. sudjelovanje u organiziranju kulturnih, sportskih, turističkih, gospodarskih i sličnih manifestacija kojima je pokrovitelj ili organizator Grad;
15. u ovom se Odjelu obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug;

U Upravnom odjelu proračun , financije i gospodarstvo ustrojavaju unutarnje ustrojstvene jedinice: Odsjek za lokani ekonomski razvoj strategijsko planiranje i Referada za računovodstvo.

Odsjek za lokani ekonomski razvoj i strategijsko planiranje, obavlja poslove:

* predlaganje prioriteta u pripremi i realizaciji strategijskih projekata razvoja Grada, strategijskih odluka o razvoju Grada, predlaganje suradnje s institucijama i pravnim tijelima nadležnim za strategijsko planiranje i upravljanje s posebnim naglaskom na stvaranje preduvjeta za gospodarski rast i razvoj, mobilnost, okoliš i urbanu obnovu, definiranje kriterija i davanje smjernica za njihovu realizaciju,
* predlaganje suradnje s domaćin i stranim javnim partnerima, te privatnim investitorima, obavljanje poslova u vezi s pripremom i provedbom regionalnih i međunarodnih razvojnih projekata, predlaganje suradnje s hrvatskim i europskim regijama,
* obavljanje poslova vezanih uz ulaganja i investicije, poticanje razvoja obrta, malog i srednjeg poduzetništva, turizma i razvoja turističke djelatnosti, ugostiteljstva, trgovine, restrukturiranja i privatizacije trgovačkih društva u vlasništvu Grada,
* vrši poslove vezane uz štete od elementarnih nepogoda,
* vrši prijavu projekata i izrađuje projektne prijedloge za dodjelu sredstava iz fondova Europske unije, fondova ministarstava i drugih institucija,
* vodi i ažurira baze podataka iz oblasti gospodarstva,
* prati i pribavlja statističke podatke iz oblasti gospodarstva,
* pored navedenih poslova, obavlja i druge poslove iz nadležnosti Odjela, koji po svojoj prirodi spadaju u djelokrug rada ovog Odjela, kao i poslove koje mu povjere Gradsko vijeće i Gradonačelnik, odnosno po prirodi posla spadaju u djelokrug odsjeka.

**članak 6.**

Članak 9. mijenja se i glasi: „Upravni odjel za poslove gradonačelnika obavlja poslove:

1. stručne, organizacijske i administrativne poslove za potrebe gradonačelnika, zamjenika gradonačelnika, usklađivanje njihovih obveza prema građanima, trgovačkim društvima, ustanovama, udrugama, organizacijama te državnim i drugim tijelima;
2. obavljanje poslova protokola prilikom službenih i svečanih susreta gradonačelnika i drugih gradskih dužnosnika s predstavnicima države, županija i gradova, institucija i ustanova, stranih i domaćih službenih uzvanika Grada;
3. izradu prijedloga zaključaka i drugih akata koje donosi gradonačelnik iz oblasti odjela;
4. uređivanje i izdavanje informativnih gradskih novina;
5. sudjelovanje u organiziranju kulturnih, sportskih, turističkih, gospodarskih i sličnih manifestacija kojima je pokrovitelj ili organizator Grad;
6. suradnju s trgovačkim društvima, institucijama i ustanovama kojima je Grad vlasnik ili osnivač na području odnosa s javnošću i protokola, te na organizaciji većih javnih događaja;
7. primanje pritužba i predstavki građana na rad gradskih tijela;
8. obavljanje poslova po propisima o pravu na pristup informacijama;
9. zaprimanje, evidentiranje, distribuiranje upita, te poslove povratnog informiranja na upite građana;
10. rješava u upravnim stvarima u prvom stupnju, u skladu sa zakonom;
11. provodi projekte sufinancirane od fondova Europske unije i državnih tijela iz oblasti odjela;
12. provođenje aktivnosti i poslova suradnje s vjerskim zajednicama, gradovima partnerima Grada i s ostalim međunarodnim subjektima;
13. u ovom se Odjelu obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug;

**članak 7.**

Pravilnik o unutarnjem redu upravnih tijela Grada Ivanca bit će donesen u roku od 30 dana od stupanja na snagu ove Odluke. Do njegova donošenja na snazi ostaju pravilnici o unutarnjem redu upravnih tijela doneseni na temelju Odluke o upravnim tijelima Grada Ivanca („Službeni vjesnik Varaždinske županije“ broj 5/13).

Službenici i namještenici zatečeni u službi odnosno na radu u upravnim tijelima na dan stupanja na snagu ove Odluke nastavljaju radom na svojim dosadašnjim radnim mjestima u upravnim tijelima, do rasporeda na radna mjesta utvrđena pravilnikom o unutarnjem redu upravnih tijela Grada Ivanca.

Zatečeni čelnici upravnih tijela imenovani na neodređeno vrijeme na temelju javnog natječaja bit će raspoređeni na radno mjesto pročelnika rješenjem gradonačelnika.

Rješenja o rasporedu iz stavka 2. i 3. ovoga članka bit će donesena u roku od 15 dana, od stupanja na snagu Pravilnika o unutarnjem redu upravnih odjela Grada Ivanca.

**Članak 8.**

Upravni odjel za opće poslove i društvene djelatnosti, koje upravno tijelo je promijenilo naziv u Upravni odjel za lokalnu samoupravu, imovinu i javnu nabavu, preuzima obavljanje poslova utvrđenih u članku 3. ove Odluke te preuzima službenike koji su na dan stupanja na snagu ove Odluke zatečeni na radu na preuzetim poslovima u Upravnom odjelu za opće poslove i društvene djelatnosti, sredstva za rad, arhivu i drugu dokumentaciju, prava i obveze te financijska sredstva razmjerno preuzetim poslovima. Službena uporaba promijenjenog naziva započeti će od 1. siječnja 2016. godine.

**Članak 9.**

Ova Odluka o izmjenama i dopunama Odluke o upravnim tijelima Grada Ivanca, stupa na snagu osmog dana nakon objave u »Službenom vjesniku Varaždinske županije«.

PREDSJEDNIK GRADSKOG

VIJEĆA IVANEC

Edo Rajh, dipl.oec.